Jo Lunder

Jo Olav Lunder (født 1961) er en norsk forretningsmann og tidligere fotballspiller. Fra 2007 til 2011 var Lunder leder i Ferd Industrial Holdings. Den 1. juli 2011 overtok han som administrerende direktør i  VimpelCom  Ltd. med hovedkvarter i Amsterdam.

 Karriere 
Lunder var i perioden 22. desember 2004 til 1. september 2007 konsernsjef i IT-firmaet Ementor ASA. Før dette var han arbeidende styreformann i det russiske teleselskapet VimpelCom, som er deleid av Telenor. I Lunders sjefstid gikk VimpelCom fra noen hundre tusen abonnenter til 22 millioner kunder, og Lunder ble kåret til beste telekomleder i Russland av Magazine Company.«Mobil toppsjef». Dagens Næringsliv 04.03.2008

 Som fotballspiller og -trener 
Som fotballspiller spilte Lunder på , og var en periode kaptein på laget. Han spilte midtbane og senere midtstopper. Høsten 1989 var også Lunder (sammen med Dag Roar Austmo og Stein Gran) trener i klubben etter at Georg Hammer trakk seg.«Hadde ikke spillernes tillit». Aftenposten Aften 23.08.1989 Lunder ble senere hjelpetrener, men trakk seg i 1992 i forbindelse med Teitur Þórðarsons avgang.«Hete følelser i Lynleiren» Aftenposten Aften 30.09.1992

 Referanser 

 Eksterne lenker 

  Profil hos Norges Fotballforbund
 «Mannen med Lynkarrieren» i Dagens Næringsliv
 «Gullgutten Lunder ut på ny Ferd» i Teknisk Ukeblad

Kategori:Norske fotballspillere
Kategori:Fotballspillere for Ullensaker/Kisa IL
Kategori:Fotballspillere for Lyn Fotball
Kategori:Fotballtrenere for FK Lyn
Kategori:Norske konsernsjefer
Kategori:Personer fra Ullensaker kommune